CELEX: 32019R1677
Language: ro
Date: 2019-09-27 00:00:00
Title: Regulamentul (UE) 2019/1677 al Băncii Centrale Europene din 27 septembrie 2019 de modificare a Regulamentului (UE) nr. 1333/2014 privind statisticile referitoare la piețele monetareBCE/2019/29

8.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 257/18
               
            
         REGULAMENTUL(UE) 2019/1677 AL BĂNCII CENTRALE EUROPENE
         din 27 septembrie 2019
         de modificare a Regulamentului (UE) nr. 1333/2014 privind statisticile referitoare la piețele monetare
         (BCE/2019/29)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 5,
         având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (1), în special articolul 5 alineatul (1) și articolul 6 alineatul (4),
         întrucât:
         
                     (1)
                  
                  
                     Regulamentul (UE) nr. 1333/2014 al Băncii Centrale Europene (BCE/2014/48) (2) prevede raportarea informațiilor statistice zilnice de către agenții raportori pentru ca Sistemul European al Băncilor Centrale (SEBC), în îndeplinirea atribuțiilor ce îi revin, să poată produce statistici privind piața monetară din zona euro.
                  
               
                     (2)
                  
                  
                     Pentru a se asigura existența unor statistici de calitate privind piața monetară din zona euro, este necesară modificarea standardelor minime ce trebuie aplicate de agenții raportori în temeiul Regulamentului (UE) nr. 1333/2014 (BCE/2014/48). Pe lângă obligația de a furniza la timp rapoarte privind toate tranzacțiile care intră în sfera obligației de raportare către Banca Centrală Europeană (BCE) sau către banca centrală națională (BCN) relevantă și obligația de a se asigura că informațiile statistice privind aceste tranzacții sunt imparțiale, obiective și fiabile și sunt compilate și transmise printr-o modalitate care să le protejeze integritatea, agenții raportori trebuie să fie disponibili pentru a răspunde în termenele stabilite oricăror întrebări transmise de BCE sau BCN în legătură cu acuratețea informațiilor statistice. Menținerea acestor standarde minime este și mai importantă atunci când datele sunt publicate de BCE zilnic în îndeplinirea atribuțiilor ce îi revin în contextul SEBC.
                  
               
                     (3)
                  
                  
                     Având în vedere nevoia de a se asigura că unitățile de observare statistică efective cu obligații de raportare îndeplinesc cerința suplimentară de a răspunde întrebărilor transmise de BCE sau BCN, standardele minime prevăzute în anexa IV la Regulamentul (UE) nr. 1333/2014 (BCE/2014/48) ar trebui completate.
                  
               
                     (4)
                  
                  
                     Prin urmare, Regulamentul (UE) nr. 1333/2014 (BCE/2014/48) ar trebui să fie modificat în mod corespunzător,
                  
               ADOPTĂ PREZENTUL REGULAMENT:
         
            Articolul 1
            Modificare
            Anexa IV la Regulamentul (UE) nr. 1333/2014 (BCE/2014/48) se înlocuiește cu textul din anexa la prezentul regulament.
         
         
            Articolul 2
            Dispoziții finale
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Frankfurt am Main, 27 septembrie 2019.
            
               
                  Pentru Consiliul guvernatorilor BCE
               
               
                  Președintele BCE
               
               Mario DRAGHI
            
         
         
            (1)  JO L 318, 27.11.1998, p. 8.
         
            (2)  Regulamentul (UE) nr. 1333/2014 al Băncii Centrale Europene din 26 noiembrie 2014 privind statisticile referitoare la piețele monetare (BCE/2014/48) (JO L 359, 16.12.2014, p. 97).
      
      
         
            ANEXĂ
            
               
                  
                     „ANEXA IV
                     
                        Standarde minime ce trebuie aplicate de către unitățile de observare statistică efective cu obligații de raportare
                     
                     Agenții raportori trebuie să îndeplinească următoarele standarde minime pentru a respecta cerințele de raportare statistică ale Băncii Centrale Europene (BCE).
                     1.   Standarde minime de transmitere:
                     
                                 (i)
                              
                              
                                 raportarea trebuie să se efectueze la timp și în termenele stabilite de BCE și banca centrală națională (BCN) relevantă;
                              
                           
                                 (ii)
                              
                              
                                 forma și modul de prezentare a rapoartelor statistice trebuie să respecte cerințele tehnice de raportare stabilite de BCE și BCN relevantă;
                              
                           
                                 (iii)
                              
                              
                                 agentul raportor trebuie să furnizeze BCE și BCN relevante detaliile uneia sau mai multor persoane de contact;
                              
                           
                                 (iv)
                              
                              
                                 trebuie respectate specificațiile tehnice pentru transmiterea datelor către BCE și BCN relevantă.
                              
                           2.   Standarde minime de acuratețe:
                     
                                 (i)
                              
                              
                                 informațiile statistice trebuie să fie corecte;
                              
                           
                                 (ii)
                              
                              
                                 agenții raportori trebuie să fie în măsură să furnizeze informații privind evoluțiile reflectate de datele transmise;
                              
                           
                                 (iii)
                              
                              
                                 informațiile statistice trebuie să fie complete și să nu conțină lacune continue și structurale; lacunele existente trebuie să fie semnalate, explicate BCE și BCN relevante și, acolo unde este cazul, completate cât mai curând posibil;
                              
                           
                                 (iv)
                              
                              
                                 agenții raportori trebuie să respecte dimensiunile, politica de rotunjire și zecimalele stabilite de BCE și BCN relevantă pentru transmiterea tehnică a datelor;
                              
                           
                                 (v)
                              
                              
                                 la orice comunicare transmisă de BCE sau BCN relevantă prin care li se solicită să confirme acuratețea informațiilor statistice sau să răspundă oricăror întrebări privind acuratețea acestora, agenții raportori trebuie să răspundă cu informațiile necesare în termenele stabilite de BCE sau de BCN relevantă.
                              
                           3.   Standarde minime de conformitate cu conceptele:
                     
                                 (i)
                              
                              
                                 informațiile statistice trebuie să fie conforme cu definițiile și clasificările din prezentul regulament;
                              
                           
                                 (ii)
                              
                              
                                 în cazul unor abateri de la aceste definiții și clasificări, agenții raportori trebuie să monitorizeze și să cuantifice în mod regulat diferența dintre măsura utilizată și măsura prevăzută în prezentul regulament;
                              
                           
                                 (iii)
                              
                              
                                 agenții raportori trebuie să poată explica diferențele dintre datele transmise și cifrele pentru perioadele anterioare.
                              
                           4.   Standarde minime de revizuire:
                     Trebuie respectate politica și procedurile de revizuire stabilite de BCE și de BCN relevantă. Revizuirile care se abat de la revizuirile obișnuite trebuie să fie însoțite de note explicative.
                     5.   Standarde minime pentru integritatea datelor:
                     
                                 (i)
                              
                              
                                 informațiile statistice trebuie compilate și transmise de agenții raportori în mod imparțial și obiectiv;
                              
                           
                                 (ii)
                              
                              
                                 erorile din datele transmise trebuie corectate și comunicate BCE și BCN relevante de către agenții raportori cât mai curând posibil.
                              
                           
               ”